**Ассалому алайкум қадрли юртдошлар!**

Ўзбекистон Республикаси Давлат солиқ қўмитаси ҳузуридаги Кадастр агентлигининг бугунги брифинги Ҳудудларда ўтказилган хатлов ишлари натижалари юзасидан бўлиб ўтади.

**Тошкент вилоятида кўчмас мулк объектларни хатловданўтказиш ишлари якунига етказилди.**

Хатловга қадар Тошкент вилоятида қишлоқ хўжалиги ер майдони **503 887** гектарни ташкил этади. Шундан **320 минг 236  гектар** қишлоқ хўжалиги экин ерларини ташкил этган.

Бундан ташқари, юридик ва жисмоний шахсларга тегишли бўлган **137 минг 976  гектар** ерда **778 559** та кўчмас мулклар объектлари мавжуд бўлиб, шундан

* **570 936**та якка тартибдаги турар жойлар,
* **160 783** та кўп қаватли уйларда жойлашган хонадонлар
* **46 840** та нотурар жойлардан иборат бўлган.

Ушбу абъектларнинг умумий кадастр қиймати **57** трлн. сўмни ташкил этган.

***Бино иншоатлар бўйича:***

- хатлов жараёнида мавжуд кўчмас мулк объектларида қайта ўлчов ишлари амалга оширилиши натижасида **48 932 та** объектларда қўшимча қурилмалар, бино иншоотлар аниқланди;

- **48 932** та объектларда **518** гектар ер майдонлар Эгалик хуқуқисиз ҳуқуқий хужжатга нисбатан ортиқча фойдаланиб келинаётганлиги ва **420** та холатда **1 418** гектар ер майдонларда хеч қандай эгалик хуқуқисиз фойдаланиб келинаётганлиги аниқланди;

- аввал аниқлик киритилмаган **40 116 та** кўчмас мулк объектлари эгаларининг СТИРлари аниқланиб, “Кўчмас мулк-3” дастурига киритилди;

- **13 599** **та** кўчмас мулк объектларига кадастр йиғма жилдлари шакллантирилди;

**Аниқланган бўш ер участкалари ҳақида**

Хатлов даврида жами **10 889** та бўш ер участкалари аукцион савдоларига чиқариш учун аниқланди

**Соҳамиздаги яна бир муҳим янгиликни сизларга етказмоқчимиз.**

**Ўзбекистон Республикаси Президентининг топшириғига асосан биринчи маротаба Ўзбекистон Миллий атласи яратилди.**

Ўзбекистон Миллий атласи**416 та** хариталарни ўзида жамлаган**2 та жилддан** иборат бўлиб, Ўзбекистон Республикасининг барча соҳаларини картографик ва матнли кўринишда тавсифловчи фундаментал илмий-маълумотнома асари ҳисобланади.

Миллий атласнинг 1-жилди **205 та**хариталарни ўзида жамлаган**3 та**бўлимдан иборат бўлиб, унда Ўзбекистон Республикасининг "**Табиий-географик ўрни ва умумий хусусиятлари"**, **"Табиий шароити ва табиий ресурслари"**ҳамда **"Экология ва атроф-муҳит муҳофазаси"** соҳалари акс эттирилган.

Миллий атласнинг 2-жилди **211 та**хариталарни ўзида жамлаган **5 та** бўлимдан иборат. Унда Ўзбекистон Республикасининг **"Умумий хусусиятлари"**, **«Аҳолиси»**, **«Ижтимоий»** ва **"Иқтисодиёт соҳалари"** ҳамда **«Тарихи»** акс эттирилган.

Миллий атлас Кадастр агентлиги ва «Картография» давлат илмий-ишлаб чиқариш корхонасининг 100 дан ортиқ мутахассислари билан Фанлар академиясининг етук олимлари, вазирлик ва идораларнинг 40 га яқин вакиллари ҳамда олий таълим ва бошқа илмий мақомга эга бўлган ташкилотлардан жалб этилган экспертлар ҳамкорлигида яратилди.

**ЭЪТИБОРИНГИЗ УЧУН РАҲМАТ,  САЛОМАТ БЎЛИНГ!**